**REZULTATI POSLOVANJA PODUZETNIKA SA SJEDIŠTEM NA URBANOM PODRUČJU ZADAR**

Urbanim područjem Zadar obuhvaćeno je **13** **općina** Zadarske županije: Bibinje, Galovac, Kali, Kukljica, Novigrad, Poličnik, Posedarje, Preko, Ražanac, Sukošan, Škabrnje, Vrsi, Zemunik Donji te **dva** **grada,** Zadar i Nin, u kojima je u 2016. godini bilo sjedište 2940 poduzetnika. Riječ je o poduzetnicima koji su sastavili i u Registar godišnjih financijskih izvještaja podnijeli točan i potpun godišnji financijski izvještaj za 2016. godinu.

**Shema 1. Područje Velikog urbano područja Zadra**

|  |  |
| --- | --- |
|  | Od navedenoga broja, najviše je poduzetnika sa područja grada Zadra (2286), a najmanji je broj poduzetnika u općini Galovac (3). Kod 2940 poduzetnika bilo je 16 446 zaposlenih, što je prosječno 5,6 zaposlenih po poduzetniku. Poduzetnici sa sjedištem na urbanom području Zadar, ostvarili su ukupan prihod u iznosu od 9,7 milijardi kuna te ukupne rashode u iznosu od 9,3 milijardi kuna. |

U 2016. godini ostvaren je pozitivan konsolidirani financijski rezultat u iznosu od 324,4 milijuna kuna što je za 172,3 puta više u odnosu na prethodno razdoblje (118,7 milijuna kuna). Najveći pozitivan konsolidirani financijski rezultat iskazali su poduzetnici grada Zadra u iznosu od 281,0 milijuna kuna. Slijede poduzetnici općine Kali (21,8 milijuna kuna) i općine Zemunik Donji (7,3 milijuna kuna).

**Tablica 1. Osnovni financijski podaci poslovanja poduzetnika u gradovima i općinama Urbanog područja Zadra u 2016. godini**  (iznosi u tisućama kuna)

|  |  |  |  |  |  |  |
| --- | --- | --- | --- | --- | --- | --- |
| **Naziv grada/općine** | **Broj poduzetnika** | **Broj zaposlenih** | **Ukupni prihod** | **Dobit razdoblja** | **Gubitak razdoblja** | **Neto dobit/ gubitak** |
| Nin/grad | 55  | 174  | 53.946  | 3.776  | 552  | 3.225  |
| Zadar/grad | 2.286  | 13.004  | 7.058.325  | 600.328  | 319.314  | 281.015  |
| Bibinje/općina | 57  | 187  | 57.239  | 3.263  | 2.305  | 958  |
| Galovac/općina | 3  | 1  | 532  | 93  | 13  | 80  |
| Kali/općina | 48  | 589  | 393.146  | 22.481  | 722  | 21.758  |
| Kukljica/općina | 22  | 81  | 20.880  | 1.769  | 335  | 1.434  |
| Novigrad/općina | 25  | 49  | 39.650  | 2.785  | 957  | 1.828  |
| Poličnik/općina | 80  | 930  | 1.233.427  | 14.095  | 13.177  | 918  |
| Posedarje/općina | 46  | 144  | 89.207  | 2.478  | 604  | 1.874  |
| Preko/općina | 104  | 268  | 95.379  | 3.611  | 4.383  | -772  |
| Ražanac/općina | 33  | 69  | 23.334  | 1.020  | 500  | 520  |
| Sukošan/općina | 103  | 462  | 296.271  | 21.002  | 18.844  | 2.158  |
| Škabrnje/općina | 18  | 74  | 54.683  | 1.751  | 417  | 1.333  |
| Vrsi/općina | 23  | 135  | 112.255  | 1.227  | 470  | 757  |
| Zemunik Donji/općina | 37  | 279  | 188.259  | 7.907  | 603  | 7.304  |
| **Ukupno poduzetnici UPZ** | **2.940**  | **16.446**  | **9.716.534**  | **687.586**  | **363.194**  | **324.392**  |
| **Ukupno svi poduzetnici ZŽ** | **3.918** | **21.644** | **12.694.721** | **941.873** | **450.034** | **491.839** |
| **Udio poduzetnika UPZ** | **75,0%** | **76,0%** | **76,5%** | **73,0%** | **80,7%** | **66,0%** |

*Izvor: Fina, Registar godišnjih financijskih izvještaja, obrada GFI-a za 2016. godinu*

Od 3918 poduzetnika s područja Zadarske županije, njih 2940 (75 %) obuhvaćeno je Urbanom područjem Zadar, kod kojih je bilo 16 446 zaposlenih (76,0 % udio u ZŽ), koji su ostvarili 9,7 milijardi kuna ukupnih prihoda (76,5 % udio u ZŽ) te 687,6 milijuna kuna dobiti razdoblja (73,0 % udio u ZŽ). Prosječnu mjesečna neto plaća zaposlenih za 3,3 % je veća od prosječne plaće zaposlenih kod poduzetnika na razini Zadarske županije.

**Grafikon 1. Udio ukupnih prihoda i rashoda poduzetnika Urbanog područja Zadra u ukupnim prihodima i rashodima poduzetnika Zadarske županije u 2016. g.**



*Izvor: Fina, Registar godišnjih financijskih izvještaja, obrada GFI-a za 2016. godinu*

Na razini poduzetnika Urbanog područja Zadar u 2016. godini najviše je porasla neto dobit (173,2 %), a isto je utjecalo i na rast neto dobiti kod poduzetnika na razini Zadarske županije (93,9 %).

**Tablica 2. Osnovni financijski podaci poslovanja poduzetnika na području Velikog urbanog područja Zadra i poduzetnika Zadarske županije u 2016. godini** (iznosi u tisućama kuna, prosječne plaće u kunama)

|  |  |  |
| --- | --- | --- |
| **Opis** | **Veliko urbano područje Zadra** | **Zadarska županija** |
| **2015.**  | **2016**  | **Indeks** | **2015.**  | **2016.**  | **Indeks** |
| Broj poduzetnika |  | 2.940 |  |  | 3.918 |  |
| Broj zaposlenih | 15.570 | 16.446 | 105,6 | 20.363 | 21.644 | 106,3 |
| Ukupni prihodi | 9.507.101 | 9.716.534 | 102,2 | 12.251.827 | 12.694.721 | 103,6 |
| Ukupni rashodi | 9.324.168 | 9.325.378 | 100,0 | 11.899.444 | 12.094.680 | 101,6 |
| Dobit prije oporezivanja | 613.614 | 753.837 | 122,9 | 868.649 | 1.049.233 | 120,8 |
| Gubitak prije oporezivanja | 430.681 | 362.681 | 84,2 | 516.265 | 449.192 | 87,0 |
| Dobit razdoblja | 546.805 | 687.586 | 125,7 | 767.537 | 941.873 | 122,7 |
| Gubitak razdoblja | 428.072 | 363.194 | 84,8 | 513.923 | 450.034 | 87,6 |
| **Konsolidirani financijski rezultat – dobit (+) ili gubitak (-) razdoblja**  | **118.733** | **324.392** | **273,2** | **253.614** | **491.839** | **193,9** |
| Izvoz | 2.297.167 | 2.248.763 | 97,9 | 2.905.726 | 2.932.870 | 100,9 |
| Uvoz | 430.874 | 506.920 | 117,6 | 593.254 | 682.565 | 115,1 |
| Bruto investicije samo u novu dugotrajnu imovinu | 1.267.634 | 641.518 | 50,6 | 1.373.363 | 778.299 | 56,7 |
| Prosječna mjesečna neto plaća po zaposlenom | 4.866 | 5.014 | 103,1 | 4.728 | 4.852 | 102,6 |

*Izvor: Fina, Registar godišnjih financijskih izvještaja, obrada GFI-a za 2016. godinu*

Prema **visini ostvarenog prihoda** među poduzetnicima sa sjedištem na Urbanom području Zadar, najbolji su [ALUFLEXPACK NOVI d.o.o.](https://www.transparentno.hr/pregled/23268154531/b9107a5f10b43fdd6bdd16d4f319d4e2aad476248bcdb1b39bfbee8892e855af622ce7f0fdf66ea6a17d74d521220f179f12b007a5fe8a33b758c5327940d25f) sa ostvarenih 892,9 milijuna kuna ukupnih prihoda i [TANKERSKA PLOVIDBA d.d.,](https://www.transparentno.hr/pregled/44952903763/6108a1b8b0bcbda4f8140f36d483d2139c31001173712e2b39dc539b3b78d98e885861a5c7f8ccda808ab92e465c96a71cfc18e9113d5c704db7a25022092fe5) sa ostvarenih 599,3 milijuna kuna ukupnog prihoda. Prema **kriteriju ostvarene dobiti razdoblja** među poduzetnicima sa sjedištem na Urbanom području Zadar, najbolji su [TANKERSKA PLOVIDBA d.d.,](https://www.transparentno.hr/pregled/44952903763/6108a1b8b0bcbda4f8140f36d483d2139c31001173712e2b39dc539b3b78d98e885861a5c7f8ccda808ab92e465c96a71cfc18e9113d5c704db7a25022092fe5). i [TURISTHOTEL d.d.](https://www.transparentno.hr/pregled/74204012744/d56ee885645748b690581dda7cc50d1d6db51be7edf67512865efed1cda1525bd14f125c6908db62b2151d55383fc488b83e2a7b711a08bf31d0a5530a4e5d75) **Najveći izvoz** ostvarili su [ALUFLEXPACK NOVI d.o.o.](https://www.transparentno.hr/pregled/23268154531/b9107a5f10b43fdd6bdd16d4f319d4e2aad476248bcdb1b39bfbee8892e855af622ce7f0fdf66ea6a17d74d521220f179f12b007a5fe8a33b758c5327940d25f)i [TANKERSKA PLOVIDBA d.d.,](https://www.transparentno.hr/pregled/44952903763/6108a1b8b0bcbda4f8140f36d483d2139c31001173712e2b39dc539b3b78d98e885861a5c7f8ccda808ab92e465c96a71cfc18e9113d5c704db7a25022092fe5)a potonje društvo je i najviše investirala u dugotrajnu imovinu (223,8 milijuna kuna).

Prema **produktivnosti (prihodu po zaposlenom)**, na prvom su mjestu poduzetnici sa sjedištem na području Poličnika, s 1,3 milijuna kuna, dok je među poduzetnicima navedene općine po produktivnosti na prvom mjestu društvo [ALUFLEXPACK NOVI d.o.o.](https://www.transparentno.hr/pregled/23268154531/b9107a5f10b43fdd6bdd16d4f319d4e2aad476248bcdb1b39bfbee8892e855af622ce7f0fdf66ea6a17d74d521220f179f12b007a5fe8a33b758c5327940d25f). sa 2,0 milijuna kuna po zaposlenom. Navedeno društvo smanjilo je prihode za 17,4 %, a povećalo broj zaposlenih za 5,5 % u odnosu na 2015. godinu te povećalo prihode za 6,8 % i broj zaposlenih za 14,1 % u odnosu na 2014. godinu. Pretežita djelatnost društva prema NKD 2007 je 24.42 Proizvodnja aluminija. Prema ostvarenoj **produktivnosti** slijede poduzetnici sa sjedištem u Vrsima s 832 tisuća kuna te poduzetnici sa sjedištem u Novigradu, s 809 tisuća kuna po zaposlenom. Za usporedbu, produktivnost poduzetnika Zadarske županije iznosila je 587 tisuća kuna, a na razini RH u 2015. godini 742 tisuće kuna.

**Grafikon 2. Prihod po zaposlenom u 2016. godini na razini gradova/općina Velikog urbanog područja Zadra**

 *(iznosi u tisućama kuna)*



*Izvor: Fina, Registar godišnjih financijskih izvještaja, obrada GFI-a za 2016. godinu*

**Prosječna mjesečna neto plaća** obračunata zaposlenima kod poduzetnika Velikog urbanog područja Zadra u 2016 godini iznosila je 5.014 kuna, odnosno 3,1 % više u odnosu na prethodnu godinu te 3,3 % više od iznosa prosječne mjesečne neto plaće zaposlenih kod poduzetnika u Zadarskoj županiji (4.852 kune).

**Najviša** prosječna mjesečna neto plaća obračunata je kod poduzetnika u Zemuniku Donjem (5.171 kunu), slijede poduzetnici Zadra (5.144 kune) te Kalia (4.961 kuna), Sukošana (4.883 kune) i Poličnika (4.868 kuna). **Najniža** prosječna mjesečna neto plaća obračunata je zaposlenima kod poduzetnika Kukljice (3.086 kunu).

Za usporedbu, prosječna mjesečna obračunata neto plaća zaposlenih kod poduzetnika u Zadarskoj županiji u 2016. godini iznosila je 4.852 kune, a na razini RH iznosila je 5.140 kuna.

**Grafikon 3. Prosječna mjesečna neto plaća po zaposlenom u 2016. godini po gradovima i općinama
Velikog urbanog područja Zadra (TOP5)** *(iznosi u tisućama kn)*



*Izvor: Fina, Registar godišnjih financijskih izvještaja, obrada GFI-a za 2016. godinu*

***O urbanim aglomeracijama i većim i manjim urbanim područjima***

Izdvajanje urbanih (i ruralnih odnosno ruralnih i mješovitih) područja predstavlja jedan od izazovnijih zadataka suvremene politike regionalnog razvoja. Vrlo često se urbana područja odnosno granice urbanih područja određuju ovisno o namjeni i nisu izdvojena jednom jedinstvenom definicijom. Za politiku regionalnog razvoja izdvajanje urbanih područja znači naći kompromis između različitih sektora, lokalnih želja za uključivanjem/isključivanjem dijela teritorija u urbani prostor i administrativnih granica (koje osiguravaju pravo odlučivanja u nekom prostoru). Zakon o regionalnom razvoju odredio je tri tipa urbanih područja:

* **4 gradske aglomeracije** (sjedišta u Zagrebu, Splitu, Rijeci i Osijeku)
* **veća urbana područja** - gradovi koji na razini jedinica lokalne samouprave imaju više od 35 000 stanovnika, a nisu uključeni u urbane aglomeracije
* **manja urbana područja** - gradovi koji imaju manje od 35 000 stanovnika, ali njihova središnja naselja imaju više od 10 000 stanovnika ili su sjedišta županija.

*Više o rezultatima poslovanja poduzetnika po područjima djelatnosti i po drugim kriterijima, prezentirano je u* [*standardnim analizama*](http://rgfi.fina.hr/JavnaObjava-web/jsp/prijavaKorisnika.jsp) *rezultata poslovanja poduzetnika RH, po županijama i po gradovima i općinama u 2015. g.*

*Pojedinačni podaci o rezultatima poslovanja poduzetnika dostupni su besplatno na* [*RGFI – javna objava*](http://rgfi.fina.hr/JavnaObjava-web/jsp/prijavaKorisnika.jsp) *i na* [*Transparentno.hr*](https://www.transparentno.hr/)

*Informacija o tome je li poslovni subjekt u blokadi ili ne, dostupna je korištenjem usluge* [*FINA InfoBlokade*](http://rgfi.fina.hr/JavnaObjava-web/jsp/prijavaKorisnika.jsp) *slanjem SMS poruku na broj 818058. te korištenjem* [*WEB aplikacije JRR*](https://jrr.fina.hr/) *tj. uvidom u podatke o računima i statusu blokade poslovnih subjekata, koji se ažuriraju u* [*Jedinstvenom registru računa*](http://www.fina.hr/Default.aspx?sec=972) *kojega u skladu sa zakonskim propisima, od 2002. godine, vodi Financijska agencija.*

|  |  |  |
| --- | --- | --- |
| *Fina info šasija_210x270.jpg* |  | ***smsBlokade_210x270.jpg*** |